CELEX: 32011D0800
Language: hu
Date: 2011-11-30 00:00:00
Title: 2011/800/EU: A Bizottság végrehajtási határozata ( 2011. november 30. ) a 2007-es németországi kéknyelv-betegség leküzdését célzó biztonsági intézkedésekhez történő uniós pénzügyi hozzájárulásról (az értesítés a C(2011) 8723. számú dokumentummal történt)

3.12.2011   
            
            
               HU
            
            
               Az Európai Unió Hivatalos Lapja
            
            
               L 320/49
            
         A BIZOTTSÁG VÉGREHAJTÁSI HATÁROZATA
   (2011. november 30.)
   a 2007-es németországi kéknyelv-betegség leküzdését célzó biztonsági intézkedésekhez történő uniós pénzügyi hozzájárulásról
   (az értesítés a C(2011) 8723. számú dokumentummal történt)
   (Csak a német nyelvű szöveg hiteles)
   (2011/800/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 3. cikkére,
   mivel:
   
               (1)
            
            
               A költségvetési rendelet 75. cikkének és a végrehajtási szabályok 90. cikke (1) bekezdésének megfelelően az uniós költségvetésből a kiadásokra vállalt kötelezettségeket meg kell előznie az intézmény vagy az intézmény által rájuk ruházott hatáskörökkel rendelkező hatóságok által elfogadott finanszírozási határozatnak, amely meghatározza a kiadásokkal járó intézkedések alapvető elemeit.
            
         
               (2)
            
            
               A 2009/470/EK határozat megállapítja azokat az eljárásokat, amelyek a konkrét állat-egészségügyi intézkedésekhez – köztük a biztonsági intézkedésekhez – nyújtott uniós pénzügyi hozzájárulást szabályozzák. A kéknyelv-betegség lehető leggyorsabb felszámolása érdekében az Uniónak pénzügyileg hozzá kell járulnia a tagállamok által viselt támogatható kiadásokhoz. Az említett határozat 3. cikke (6) bekezdésének első francia bekezdése meghatározza az egyes tagállamoknál felmerült költségek megtérítésére kifizethető uniós pénzügyi hozzájárulás százalékos arányát.
            
         
               (3)
            
            
               A 90/424/EGK tanácsi határozat bizonyos járványos állatbetegségek elleni biztonsági intézkedéseire és a kampány közösségi finanszírozására vonatkozó szabályok megállapításáról szóló, 2005. február 28-i 349/2005/EK bizottsági rendelet (2) 3. cikke megállapítja az uniós pénzügyi támogatásra jogosult kiadásokra vonatkozó szabályokat.
            
         
               (4)
            
            
               A 2007-es németországi kéknyelv-betegség leküzdését célzó biztonsági intézkedésekhez való uniós pénzügyi hozzájárulásról szóló, 2008. június 5-i 2008/444/EK bizottsági határozat (3) uniós pénzügyi hozzájárulást biztosított a 2007-es németországi kéknyelv-betegség leküzdését célzó biztonsági intézkedésekhez.
            
         
               (5)
            
            
               Németország 2008. június 6-án hivatalos visszatérítési kérelmet nyújtott be a 349/2005/EK rendelet 7. cikkének (1) és (2) bekezdése szerint.
            
         
               (6)
            
            
               A 349/2005/EK rendelet 7. cikke értelmében az uniós pénzügyi hozzájárulás kifizetésének az a feltétele, hogy a tervezett fellépéseket ténylegesen végrehajtsák, és a hatóságok a megállapított határidőn belül az összes szükséges információt átadják.
            
         
               (7)
            
            
               A 2008/444/EK határozat rendelkezik arról, hogy az uniós pénzügyi hozzájárulás részeként 950 000 EUR kerül kifizetésre első részletként.
            
         
               (8)
            
            
               A 349/2005/EK rendelet 10. cikke értelmében végzett ellenőrzés során a Bizottság szolgálatai csak kisebb pénzügyi szabálytalanságokat találtak.
            
         
               (9)
            
            
               Következésképpen Németország eddig eleget tett a 2009/470/EK határozat 3. cikkének (4) bekezdésében és a 349/2005/EK rendelet 7. cikkében előírt technikai és igazgatási kötelezettségeinek.
            
         
               (10)
            
            
               A fenti megfontolásokra tekintettel tehát meg kell állapítani a 2007. évi németországi kéknyelv-betegség felszámolása kapcsán felmerült kiadások uniós pénzügyi támogatásának második részletét.
            
         
               (11)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Németországnak 1 950 000 EUR-t kell kifizetni az uniós pénzügyi hozzájárulás második részleteként.
   2. cikk
   Ez a határozat a költségvetési rendelet 75. cikke értelmében vett finanszírozási határozatnak minősül, és címzettje a Németországi Szövetségi Köztársaság.
   
      Kelt Brüsszelben, 2011. november 30-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 155., 2009.6.18., 30. o.
   
      (2)  HL L 55., 2005.3.1., 12. o.
   
      (3)  HL L 156., 2008.6.14., 18. o.